./data/phi2331/phi018/phi2331.phi018.perseus-lat2.xml
David Magie
Thesauros reppertos iis qui reppererant donavit et, si multi essent, addidit his eos quos in suis habebatofficiis  cogitabat secum et descriptum habebatcui quid praestitisset, et si quos sciret vel nihil petisse vel non multum, unde sumptus suos augerent, vocabat eos et dicebat: Quid est, cur nihil petis? an me tibi vis fieri debitorem? pete, ne privatus de mequeraris dabat autem haec in beneficiis quae famam eius non laederent: bona punitorum sed numquam cum auro, argento vel gemmis, nam id omne in aerarium reponebat; dabat praeposituras locorum civilium non militum, dabat eas administrationes quaead procurationes pertinerent, rationales cito mutabat, ita ut nemo nisi annum compleret, eosque, etsi boni essent, oderat, malum necessarium vocans, praesides vero proconsules et legatos numquam fecit ad beneficium sed ad iudicium vel suum vel senatus